ཟབ་ལམ་གཅོད་ཀྱི་རྒྱུན་འཁྱེར་མཁའ་འགྲོའི་
ཞལ་ལུང་ཞེས་བྱ་བ་བཞུགས་སོ།།
གཅོད་ཀྱི་གདམས་པ་གདན་ཐོག་གཅིག་ཏུ་དྲིལ་ནས་ཉམས་སུ་ལེན་པར་འདོད་པས། སྐྱབས་ཡུལ་གསལ་འདེབས་པ་
ནི། ཕཊཿ མདུན་གྱི་ནམ་མཁར་སེང་ཁྲི་པད་ཟླའི་སྟེང་།། བླ་མ་ཡུམ་ཆེན་ལབ་སྒྲོན་དབྱེར་མེད་ལ།།
རྩ་བརྒྱུད་བླ་མ་མཆོག་གསུམ་ཡི་དམ་དང༌།། མཁའ་འགྲོའི་ཆོས་སྐྱོང་ཚོགས་ཀྱིས་བསྐོར་ནས་
བཞུགས།། དེ་ཡང་མདུན་གྱི་ནམ་མཁར་འཇའ་ཚོན་སྣ་ལྔའི་གུར་ཁྱིམ་གྱི་དབུས་སུ་རྩ་བའི་བླ་མ་སངས་རྒྱས་མཁའ་འགྲོ་
ཡུམ་ཆེན་ལབ་སྒྲོན་སྐུ་མདོག་དཀར་མོ། ཤར་དུ་རྡོ་རྗེ་མཁའ་འགྲོ་སྐུ་མདོག་སྔོན་མོ། ལྷོར་རིན་ཆེན་མཁའ་འགྲོ་སྐུ་མདོག་སེར་
མོ། ནུབ་ཏུ་པདྨ་མཁའ་འགྲོ་སྐུ་མདོག་དམར་མོ། བྱང་དུ་ལས་ཀྱི་མཁའ་འགྲོ་སྐུ་མདོག་ལྗང་ཁུ། ཐམས་ཅད་ཀྱང་ཞལ་གཅིག་
ཕྱག་གཉིས་ཀྱི་གཡས་གསེར་གྱི་ཌཱ་མ་རུ་འཁྲོལ་ཞིང་། གཡོན་དངུལ་དཀར་གྱི་དྲིལ་བུ་སྐུ་(དཀུ་)ལ་བརྟེན་པ་མཆན་ཁུང་
གཡོན་དུ་ཁ་ཊཱི་ཀ་འཛིན་པ། སྤྱན་(༢ན)དཀྱུས་རིང་བའི་སྤྱན་གཉིས་སེམས་དཔའི་ལྟ་སྟངས་ཀྱིས་འགྲོ་བ་མཐའ་དག་ལ་
གཟིགས་ཤིང་། ཞལ་འཛུམ་ཞིང་རབ་ཏུ་ཞི་བ། དབུ་སྐྲ་བུང་བ་ལྟར་གནག་པའི་བསིལ་བུས་སྐུ་སྟོད་ཁེབས་པ། བདེ་བའི་ཉམས་
དང་ལྡན་པ། ནུ་འབུར་ཟུང་གིས་མཛེས་པ། བརྒྱད་གཉིས་བཅུ་དྲུག་ལོན་པའི་ན་ཚོད་ཅན། སྐུ་ལ་རུས་པ་དང་རིན་པོ་ཆེའི་
རྒྱན་གྱིས་བརྒྱན་པ། དར་སྣ་ཚོགས་ཀྱི་སྟོད་གཡོགས་དང་ཤམ་ཐབས་ཅན། མཚན་བཟང་བོ་སུམ་ཅུ་རྩ་གཉིས་དཔེ་བྱད་བཟང་
བོ་བརྒྱད་ཅུས་བརྒྱན་པ། ཞབས་གཡས་ཅུང་ཟད་བསྐུམས་ཤིང་། གཡོན་བརྐྱངས་པའི་སྐྱིལ་ཀྲུང་ཕྱེད་པའི་གར་སྟབས་ཀྱིས་
བཞུགས་པ། ལབ་སྒྲོན་གྱི་ཐུགས་ཀར་ཡུམ་ཆེན་ཤེར་ཕྱིན། སྟེང་གི་ནམ་མཁར་རྒྱལ་བ་རྡོ་རྗེ་འཆང་ལ་རྩ་བརྒྱུད་ཀྱི་བླ་མ་རྣམས་
ཀྱིས་བསྐོར་བ། མཁའ་འགྲོ་སྡེ་ལྔའི་མཐའ་སྐོར་དུ་ཡི་དམ་སངས་རྒྱས་བྱང་སེ
་་སེམས་ཉན་རང་མཁའ་འགྲོ་ཆོས་སྐྱོང་རྣམས་ཀྱིས་
བསྐོར་ནས་བཞུགས་པ། དེ་དག་གི་(༢བ)མདུན་དུ་ལུང་གི་ཆོས་ཀྱི་པོ་ཏི་བཞུགས་པ། ཀུན་ཀྱང་སྤྲུལ་བའི་བཀོད་པས་རྣམ་པར་
རོལ་བ། དེ་འདྲའི་སྐྱབས་ཡུལ་ལེགས་པར་གསལ་བཏབ་ལ། རང་གི་གཡས་གཡོན་མདུན་རྒྱབ་མཐའ་སྐོར་དུ།།
ཕ་མ་འདྲེ་གདོན་རིགས་དྲུག་སེམས་ཅན་རྣམས། འཁོད་ཅིང་སྡུག་བསྔལ་ལ་འཇིགས་མཆོག་
*** 353

༄༅༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
གསུམ་གྱི།། ཡོན་ཏན་དྲན་པས་སྐྱབས་སུ་འགྲོ་བར་གྱུར།། ཕཊཿ བདག་སོགས་འགྲོ་རྣམས་བྱང་
ཆུབ་སྙིང་བོའི་བར།། བླ་མ་དཀོན་མཆོག་གསུམ་ལ་སྐྱབས་སུ་མཆི།། འགྲོ་ཀུན་དོན་དུ་སངས་རྒྱས་
ཐོབ་པའི་ཕྱིར།། ཀུན་བཟང་སྤྱོད་པ་རྒྱ་མཚོར་བསླབ་པར་བགྱི།། ལན་གསུམ་བརྗོད། སེམས་ཅན་
ཐམས་ཅད་ཉེ་རིང་ཆགས་སྡང་དང་།། བྲལ་ནས་ཁྱད་པར་འཕགས་པའི་བདེ་བ་ཐོབ།། བཟོད་
དཀའི་སྡུག་བསྔལ་རྒྱ་མཚོ་ལས་བསྒྲལ་ཏེ།། ཐར་བ་དམ་པའི་བདེ་དང་འབྲལ་མ་གྱུར།། ཕཊཿ
རང་གི་སྤྱི་བོར་པདྨ་ཉི་ཟླའི་སྟེང་།། རྩ་བའི་བླ་མ་ལབ་སྒྲོན་དབྱེར་མེད་ལ།། རྣམ་པ་རྗེ་བཙུན་རྡོ་
རྗེ་རྣལ་འབྱོར་མ།། དམར་མོ་ཁྲོ་འཛུམ་ཕྱག་གཡས་གྲི་གུག་འཕྱར།། གཡོན་པ་ཐོད་ཁྲག་ཁ་ཊཱཾ་
མཆན་ཁུང་བརྟེན།། གཅེར་མོ་སྐྲ་འཁྲོལ་ཐོད་སྐམ་དབུ་རྒྱན་དང་།། ཐོད་རློན་དོ་ཤལ་རུས་བརྒྱན་
གཡས་བརྐྱངས་བཞུགས།། བླ་མ་ཡུམ་ཆེན་སྐྱབས་གནས་མཆོག་རྣམས་ལ།། ལུས་ངག་ཡིད་རབ་
དངས་པས་(དང་བས་)ཕྱག་འཚལ་ལོ།། དངོས་བཤམས་ཡིད་སྤྲུལ་མཆོད་པ་མ་ལུས་འབུལ།།
ཐོག་མེད་ནས་བསགས་སྡིག་ལྟུང་ཐམས་ཅད་བཤགས།། སྐྱེ་འཕགས་དགེ་བ་རྣམས་ལ་རྗེས་ཡི་
འཁོར་བ་མ་སྟོང་བར་དུ་ལེགས་བཞུགས་ནས།། འགྲོ་ལ་(༣ན)ཆོས་འཁོར་མ་ལུས་བསྐོར་
དུ་གསོལ།། བདག་གཞན་དགེ་རྣམས་བྱང་ཆུབ་ཆེན་པོར་བསྔོ།། བདག་ལུས་ངག་ཡིད་ཕུང་
ཁམས་སྐྱེ་མཆེད་རྣམས།། ཡོངས་སུ་གྱུར་ལས་གྲངས་མེད་འཇིག་རྟེན་སྣོད།། འདོད་དགུའི་ཕུན་
ཚོགས་གཏེར་གྱིས་གང་བ་འདི།། བླ་མ་ལྷ་ཡི་ཚོགས་ལ་གུས་པས་འབུལ།། བདག་གིས་སྔོན་ཆད་
གྲངས་མེད་ལུས་བླངས་ཀྱང་།། སེམས་ཅན་དོན་དུ་གྱུར་པ་གཅིག་ཀྱང་མེད།། ད་ལྟའི་ལུས་འདིའི་
སྲིད་ཞིའི་མགྲོན་རྣམས་ལ།། མཆོད་སྦྱིན་བྱས་ཏེ་སྙིང་བོ་བླང་བར་བྱ།། སྙམ་དུ་བསམ་ལ་མདུན་གྱི་ཚོགས་
ཞིང་གསལ་བཏབ་(འདེབས་)བཞིན་པའི་ངང་ནས། ཕཊཿ སྟོན་པ་སངས་རྒྱས་རྗེ་བཙུན་འཇམ་དབྱངས་
དང༌།། ཨཱརྱ་དེ་བ་ཕ་ཅིག་དམ་པ་སོགས།། ཕ་རྒྱུད་ཐབས་ཀྱི་བརྒྱུད་པའི་བླ་མ་ལ།། གསོལ་བ་
འདེབས་སོ་བདག་རྒྱུད་བྱིན་གྱིས་རློབས།། ཡུམ་ཆེན་ཤེར་ཕྱིན་རྗེ་བཙུན་སྒྲོལ་མ་དང༌།། སུ་ཀ་
སིདྡྷི་མ་ཅིག་ལབ་སྒྲོན་སོགས།། མ་རྒྱུད་ཤེས་རབ་བརྒྱུད་པའི་བླ་མ་ལ།། གསོལ་བ་འདེབས་སོ་
བདག་རྒྱུད་བྱིན་གྱིས་རློབས།། རྗེ་བཙུན་འཇམ་དབྱངས་དཔའ་བོ་རྡོ་རྗེ་དང་།། བློ་བཟང་གྲགས་
པ་འཇམ་དཔལ་རྒྱ་མཚོ་སོགས།། ཉེ་རྒྱུད་བྱིན་བརླབས་(རླབས་)བརྒྱུད་པའི་བླ་མ་ལ།། གསོལ་བ་
རང་།།
£291
354

༄༅། །ཟབ་ལམ་གཅོད་ཀྱི་རྒྱུན་འཁྱེར་མཁའ་འགྲོའི་ཞལ་ལུང་།
འདེབས་སོ་བདག་རྒྱུད་བྱིན་བྱིས་རློབས།། སྐྱབས་གནས་ཀུན་འདུས་རྡོ་རྗེ་རྣལ་འབྱོར་མ།། ཡུམ་
ཆེན་ལབ་སྒྲོན་ཉིད་ལ་གསོལ་བ་འདེབས།། མི་རྟག་འཆི་བ་དྲན་པར་བྱིན་གྱིས་རློབས།། ཚེ་འདི་
བློ་ཡིས་ཐོངས་པར་བྱིན་གྱིས་རློབས།། བདག་(༣བ)འཛིན་རྩད་ནས་ཆོད་པར་བྱིན་གྱིས་རློབས།།
ཉམས་དང་རྟོགས་པ་འཆར་བར་བྱིན་གྱིས་རློབས།། ཡང་ཉེ་བརྒྱུད་ཀྱི་གསོལ་འདེབས་ཅུང་ཟད་རྒྱས་པར་སྤྲོ་
ན། སྐུ་གསུམ་མངོན་གྱུར་ཁྱབ་བདག་རྡོ་རྗེ་འཆང་།། ཟག་མེད་བདེ་བ་སྟེར་མཛད་རྗེ་བཙུན་མ།།
རྒྱལ་སྲས་ཐུ་བོ་རྗེ་བཙུན་མཁྱེན་པའི་གཏེར།། གསོལ་བ་འདེབས་སོ་བདག་རྒྱུད་བྱིན་གྱིས་
རློབས།། གྲངས་མེད་རྒྱལ་བ་ཀུན་གྱི་ཐུགས་རྗེ་ནི།། གཅིག་ཏུ་བསྡུས་པ་དཔའ་བོ་རྡོ་རྗེའི་ཞབས།།
དབང་ཕྱུག་བརྒྱད་ལྡན་བློ་བཟང་གྲགས་པའི་དཔལ།། གསོལ་བ་འདེབས་སོ་བདག་རྒྱུད་བྱིན་
གྱིས་རློབས།། ཀུན་མཁྱེན་གཉིས་པ་འཇམ་དཔལ་རྒྱ་མཚོ་དང་།། གདམས་པའི་མཆོག་མངའ་
ཆོས་ཀྱི་རྒྱལ་མཚན་ཞབས།། རྡོ་རྗེའི་སྐུ་བརྙེས་ཆོས་ཀྱི་རྡོ་རྗེ་ལ།། གསོལ་བ་འདེབས་སོ་བདག་
རྒྱུད་བྱིན་གྱིས་རློབས།། རྡོ་རྗེ་འཆང་དངོས་བློ་བཟང་དོན་འགྲུབ་དང༌།། དེ་སྲས་མཁས་གྲུབ་
སངས་རྒྱས་ཡེ་ཤེས་ཞབས།། བསྟན་པའི་ཉི་མ་བློ་བཟང་ཆོས་རྒྱན་ལ།། གསོལ་བ་འདེབས་སོ་
བདག་རྒྱུད་བྱིན་གྱིས་རློབས།། རྟོགས་པ་མཆོག་བརྙེས་ནམ་མཁའ་རྡོ་རྗེ་དང་།། གྲུབ་པའི་དབང་
བོ་རིན་ཆེན་དོན་གྲུབ་ཞབས།། བྱང་ཆུབ་སེམས་འབྱོར་དགེ་ལེགས་རྒྱ་མཚོ་ལ།། གསོལ་བ་
འདེབས་སོ་བདག་རྒྱུད་བྱིན་གྱིས་རློབས།། མཁས་གྲུབ་ཆེན་པོ་ངག་དབང་བྱམས་པ་རྗེ།། དཀོན་
མཆོག་ཀུན་འདུས་འཇིགས་མེད་དབང་བོའི་ཞབས།། རྣལ་འབྱོར་དབང་ཕྱུག་གྲགས་པ་རྒྱལ་
མཚན་ལ།། གསོལ་བ་འདེབས་སོ་བདག་རྒྱུད་བྱིན་གྱིས་རློབས།། སྐྱབས་གནས་ཀུན་འདུས་རྡོ་རྗེ་
རྣལ་(༤ན)འབྱོར་མ། ཡུམ་ཆེན་ལབ་སྒྲོན་ཡི་དམ་ལྷ་ཚོགས་དང༌།། བསླུ་མེད་མཆོག་གསུམ་
མཁའ་འགྲོ་ཆོས་སྐྱོང་ལ།། གསོལ་བ་འདེབས་སོ་བདག་རྒྱུད་བྱིན་གྱིས་རློབས།། བཤེས་གཉེན་
དམ་པ་ཚུལ་བཞིན་བསྟེན་པ་དང་།། དལ་འབྱོར་དོན་ཆེ་རྙེད་པར་དཀའ་བ་དང་།། མྱུར་དུ་
འཇིག་པར་སླ་བའི་ཚུལ་རྟོགས་ནས།། ཚེ་འདི་བློ་ཡིས་ཐོངས་པར་བྱིན་གྱིས་རློབས།། འཁོར་བའི་
ངང་ཚུལ་མེ་འོབས་ལྟར་མཐོང་ཞིང་།། བདག་གཞན་བརྗེ་བའི་བྱང་ཆུབ་སེམས་མཆོག་གིས།། སྒྱུ་
མའི་ཕུང་བོ་ཟན་དུ་བསྒྱུར་བ་དང་།། གཉན་ས་རི་ཁྲོད་འགྲིམས་(འགྲིམ་)པར་བྱིན་གྱིས་རློབས།།
355
*

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
བདག་མེད་གནས་ལུགས་རྟོགས་པའི་ཡེ་ཤེས་ཀྱིས།། ཉེས་བརྒྱའི་རྩ་བ་དྲུང་ནས་འབྱིན་པ་དང་།།
ཐབས་ཤེས་གཅོད་ཀྱི་ཉམས་ལེན་མཐར་ཕྱིན་ནས། བདུད་བཞི་རང་སར་ཞི་བར་བྱིན་གྱིས་
རློབས།། དེ་ལྟར་གསོལ་འདེབས་རྒྱས་བསྡུས་གང་བྱས་ཀྱང་མཇུག་ཏུ། དེ་ལྟར་གསོལ་བ་བཏབ་པས་རྗེ་བཙུན་
མའི།། སྐུ་ལས་བདུད་རྩིའི་རྒྱུན་བབས་རང་གཞན་གྱི།། སྤྱི་གཙུག་ནས་ཞུགས་ལུས་གང་སྒྲིབ་ཀུན་
དག། སྣོད་རྣམས་གཞལ་ཡས་ཁང་དང་འདྲེ་གདོན་སོགས།། བཅུད་རྣམས་ལྷ་དང་ལྷ་མོའི་ངོ་
བོར་གྱུར།། དེ་ནས་དཀར་འགྱེད་ནི། རང་ལུས་དབུས་སུ་དབུ་མ་མདའ་སྙུག་ཙམ།། ཡར་སྣ་ཚང་
(ཚངས་)བུག་མར་སྣ་ལྟེ་འོག་ཏུ།། སོར་བཞིའི་ཚད་དུ་རང་སེམས་བྱེའུ་སྒོང་ཙམ།། དཀར་འཚེར་
འོད་ཀྱི་ཕུང་བོ་འཕར་ལ་ཁད།། བླ་མས་(མ་)ཐུགས་ཀར་འཕོ་སྙམ་འདུན་པ་བཟུང་།། ཕཊཿ ཕཊཿ
ཕཊཿ གསུམ་གྱིས་སྙིང་ག མགྲིན་པ། སྤྱི་བོར་སླེབས། ཕཊཿ དྲག་ཏུ་བརྗོད་པས་སྤྱི་བོར་རྒྱངས་ཏེ་
ཐོན།། རྗེ་བཙུན་རྣལ་འབྱོར་མ་ཡི་ཐུགས་ཀར་ཐིམ།། རང་ལུས་རྙིང་བ་ཤིང་(༤བ)སྡོང་བཅད་པ་
བཞིན།། ལིངས་(ལངས་)ཏེ་འགྱེལ་བས་སྟོང་གསུམ་ཁྱོན་གང་གྱུར། ཕཊཿ རང་སེམས་མཁའ་
འགྲོ་དམར་མོ་རྗེ་བཙུན་མའི།། ཐུགས་ཀ་ནས་ཐོན་ཕྱག་གཡས་གྲི་གུག་གིས།། སྤྱི་བོ་ནས་བཟུང་
སུམ་ཕྲག་བར་དུ་གཤགས།། ཕཊཿ སྙིང་གའི་ཐད་ནས་གཡས་གཡོན་ལག་རྩེར་གཤགས།། ཕཊཿ
སུམ་ཕྲག་ནས་བཟུང་གཡས་གཡོན་རྐང་རྩེར་གཤགས།། ཕཊཿཔགས་པ་ཐུལ་ཏེ་བཤུས་པ་དམར་
ཆལ་བཀྲམ།། དེའི་སྟེང་མི་མགོའི་སྒྱེད་བུ་གསུམ་གྱི་སྟེང་།། ཐོད་པ་བྲེགས་ཏེ་བཀལ་བའི་ནང་
ཉིད་དུ།། ཀླད་པ་ཁུ་བ་རྐང་སོགས་དྭངས་མའི་རིགས།། ཀུན་བླུགས་གྲི་གུག་གཡས་བསྐོར་ལན་
གསུམ་དཀྲུགས།། འདོད་ཡོན་ལྔ་ལྡན་བདུད་རྩིའི་རྒྱ་མཚོར་གྱུར།། ཨོཾ་ཨཱཿཧཱུཾ། ལན་གསུམ་བརྗོད།
ཕཊཿ ཟག་མེད་མཆོད་སྤྲིན་འདོད་དགུའི་རྒྱ་མཚོ་འདི།། རྩ་བརྒྱུད་བླ་མ་ཡི་དམ་ཞི་ཁྲོའི་ལྷ།།
དཔའ་བོ་དཔའ་མོ་ཆོས་སྐྱོང་སྲུང་མའི་ཚོགས།། དཀོན་མཆོག་སྲི་ཞུའི་མགྲོན་ལ་མཆོད་པར་
འབུལ།། བཞེས་ནས་མཆོག་ཐུན་དངོས་གྲུབ་སྩལ་ཏུ་གསོལ།། མགོན་པོ་ཡོན་ཏན་མགྲོན་ལ་
གཏང་རག་གཏོང༌།། བཞེས་ནས་འཕྲིན་ལས་རྣམ་བཞི་སྒྲུབས་བར་(སྒྲུབ་པར་)མཛོད།། རིགས་
དྲུག་སྙིང་རྗེའི་མགྲོན་ལ་སྦྱིན་པ་གཏོང་།། དྲིན་ལན་འཁོར་ཞིང་སྡུག་བསྔལ་ལས་གྲོལ་ཤོག།
གནོད་བྱེད་ལན་ཆགས་མགྲོན་ལ་བུ་ལོན་འཇལ།། གནོད་ཚེའི་སེམས་ཞི་ཕན་པའི་སེམས་ལྡན་
366

༄༅། །ཟབ་ལམ་གཅོད་ཀྱི་རྒྱུན་འཁྱེར་མཁའ་འགྲོའི་ཞལ་ལུང་།
ཤོག། དམར་འགྱེད་ནི། ཕཊཿ ཅེས་བརྗོད་པས་རང་(༥ན)རིག་རྣལ་འབྱོར་མར་བསམ། ཡང་། ཕཊཿ ཅེས་བརྗོད་པས་
ཤ་ཁྲག་དང་རུས་པ་རྣམས་ཡེ་ཤེས་ཀྱི་བདུད་རྩིར་བསཿ ཡར་ ཕཊཿ ཅེས་བརྗོང
རྗོད་པས་མགྲོན་གོང་འོག་རྣམས་སྐད་ཅིག་ལ་
སྤྱན་དྲངས་པར་བསམ། རྩིགས་མ་ཤ་དང་རུས་པའི་རི་རབ་དང་།། ཁྲག་ཆེན་རྒྱ་མཚོར་གྱུར་པས་སྟོང་
གསུམ་གང་།། རང་སེམས་མཁའ་འགྲོ་ཕྱག་གཉིས་གྲི་གུག་དང་།། ཐོད་ཁྲག་འཛིན་པས་ཕྱོགས་
བཅུར་འབོད་རྒྱངས་སྒྲོགས(སྒྲོག)། ཕཊཿ ཕཊ༔ ཕཊཿ མཐོ་བ་སྲིད་པའི་རྩེ་མོ་མན་ཆད་དང༌།།
དམའ་བ་ན་རག་དམྱལ་བ་ཡན་ཆད་ན།། གནས་པའི་སྣང་སྲིད་ལྷ་འདྲེ་ཆེ་དགུ་དང༌།། གཉན་
དགུ་དྲེགས་དགུ་ཐམས་ཅད་འདིར་ཚོགས་ཤིག། ཕཊཿ ལྷ་ཀླུ་བཙན་བདུད་མ་མོ་གཤིན་རྗེ་དང་།།
རྒྱལ་བོ་བསེན་མོ་དམ་སྲི་རྦད་འདྲེའི་རིགས།། གནོད་འཚེའི་སེམས་ལྡན་ཡོད་དོ་ཅོག་རྣམས་
ཀུན།། མྱུར་དུ་འདིར་འཚོགས་འདིར་འདུས་འདིར་བྱོན་ཅིག། ཕཊཿ སྒྱུ་མའི་ལུས་འདི་སྤྱིར་གྱི་
འགྲོ་དྲུག་དང༌།། ཡང་དགོས་ཕ་མ་རྩ་བའི་བླ་མ་ཡི།། སྐུ་ཡི་གླུད་དུ་འབུལ་ལོ་གདོན་བགེགས་
ཀུན།། ཕན་ཚུན་མ་བུའི་ཚུལ་གྱིས་རོལ་བར་མཛོད།། ཤ་ལ་དགའ་བ་རྣམས་ཀྱིས་ཤ་ཟོ་ཞིག། ཁྲག་
ལ་དགའ་བ་རྣམས་ཀྱིས་ཁྲག་འཐུང་ཞིག། རུས་པ་ལ་དགའ་ལྷ་འདྲེས་རུས་པ་མུར།། དོན་སྙིང་
ནང་ཁྲོལ་རྩ་རྒྱུས་ལྷ་བ་སོགས།། མ་ལུས་ལུས་པ་མེད་པར་ཟོ་ཞིག་འཐུང༌།། ཁྱེར་ཅིག་རོལ་ཅིག་
སྣོམས་ཤིག་དགྱེས་མཛོད་ལ།། གནོད་འཚེའི་སེམས་ཞི་བྱམས་པའི་སེམས་(༥བ)ལྡན་ཤོག། སྣ་
ཚོགས་འགྱེད་ནི། ཕཊཿ ཅེས་བརྗོད་དེ་རང་རིག་མ་ཅིག་ལབ་ཀྱི་སྒྲོན་མར་བསམ། ཡང་ ཕཊཿ ཅེས་བརྗོད་པས་གང་ལ་གང་
འདོད་ཀྱི་ཡོ་བྱད་སྣ་ཚོགས་པར་གྱུར་པར་བསམ། ཡང་ ཕཊཿ ཅེས་བརྗོད་པས་མགྲོན་གོང་འོག་རྣམས་སྐད་ཅིག་ལ་སྤྱན་
དྲས་པར་བསམ། པགས་པ་དུམ་འབུར་(བུར་)གཏུབ་རྣམས་མཆོད་སྤྲིན་དང་།། འདོད་ཡོན་རིན་
ཆེན་བདུན་སོགས་འཇིག་རྟེན་དང་།། འཇིག་རྟེན་ལས་འདས་མཁོ་དགུའི་ཡོ་བྱད་དུ།། གྱུར་པ་
བླ་མ་མཆོག་གསུམ